ಸಲ್ಫ್ಯೂರಿಕ್ ಆಮ್ಲ ಒಂದು ಖನಿಜಾಮ್ಲ. ಇದು ಗಂಧಕ, ಜಲಜನಕ ಮತ್ತು ಆಮ್ಲಜನಕ ಮೂಲಧಾತುಗಳನ್ನು ಹೊಂದಿದೆ. ಇದರ ರಚನಾಸೂತ್ರ H2SO4.

ದೊರಕುವಿಕೆ 
ಭಾರತದಲ್ಲಿ ಸಲ್ಫರ್ ನಿಕ್ಷೇಪಗಳು ಇರಲಿಲ್ಲ. ಇತ್ತೀಚೆಗೆ ಜಮ್ಮು ಮತ್ತು ಕಾಶ್ಮೀರದಲ್ಲಿ ಸಣ್ಣ ನಿಕ್ಷೇಪಗಳು ಕಂಡುಬಂದಿವೆ. ಸಲ್ಫರನ್ನು ಅಮೆರಿಕ, ಫ್ರಾನ್ಸ್, ಕೆನಡ, ಮೆಕ್ಸಿಕೊ, ರಷ್ಯ ಮುಂತಾದ ದೇಶಗಳಿಂದ ಅಗಾಧ ಪ್ರಮಾಣದಲ್ಲಿ ಆಮದು ಮಾಡಿಕೊಳ್ಳಬೇಕಾಗಿರುವುದರಿಂದ ಸಲ್ಫ್ಯೂರಿಕ್ ಆಮ್ಲದ ಕೈಗಾರಿಕೆ ಸ್ವಾವಲಂಬಿಯಲ್ಲ. ಆಂಧ್ರಪ್ರದೇಶದ ಕಮ್ಮಂಜಿಲ್ಲೆಯ ಕೊತ್ತಗುಂಡಂನಲ್ಲಿ ಗಂಧಕವನ್ನು ಅಲ್ಪ ಪ್ರಮಾಣದಲ್ಲಿ ಇತ್ತೀಚೆಗೆ ತಯಾರಿಸಲಾಗುತ್ತಿದೆ. ಬಿಹಾರ್‌ನ ಶಹಬಾದ್ ಜಿಲ್ಲೆಯ ಅಮಜ್ಹೋರ್, ತಮಿಳುನಾಡಿನ ಉತ್ತರ ಆರ್ಕಾಟ್, ಮೈಸೂರಿನ ಚಿತ್ರದುರ್ಗ ಜಿಲ್ಲೆಯ ಇಂಗಳ ಹಾಳ್‌ಗಳಲ್ಲಿ ಸಲ್ಫೈಡ್ ನಿಕ್ಷೇಪಗಳಿರುವುದು ತಿಳಿದಿದೆ. ಅಮಜ್ಹೋರ್‌ನ ನಿಕ್ಷೇಪಗಳ ಉಪಯೋಗ ಆರಂಭವಾಗಿದೆ. ದುರ್ಗಾಪುರ ಮತ್ತು ಸಿಂಧ್ರಿಗಳಲ್ಲಿ ಸಲ್ಫೈಡ್ ನಿಕ್ಷೇಪಗಳಾಧಾರಿತ ಸಲ್ಫ್ಯೂರಿಕ್ ಆಮ್ಲತಯಾರಿಕೆಯ ಕೈಗಾರಿಕೆಗಳು ಕಾರ್ಯಗತವಾಗಲಿವೆ. ಪೆಟ್ರೋಲಿಯಂ ಎಣ್ಣೆ ಶುದ್ಧೀಕರಣ ಕಾರ್ಯಾಗಾರಗಳು ಹೆಚ್ಚಿದಂತೆಲ್ಲ ಹೆಚ್ಚು ಹೆಚ್ಚಾಗಿ ದೊರೆಯಲಾರಂಭಿಸಿರುವ ಸಲ್ಫರ್ ಆಂಶವಿರುವ ಅನಿಲಗಳನ್ನವಲಂಬಿಸಿಯೂ ಆಮ್ಲತಯಾರಿಕೆ ಸಾಧ್ಯ. ಪಂಜಾಬ್, ರಾಜಾಸ್ತಾನ್, ತಮಿಳುನಾಡುಗಳಲ್ಲಿ ಗಣನೀಯ ಪ್ರಮಾಣದಲ್ಲಿ ದೊರಕುವ ಕ್ಯಾಲ್ಸಿಯಂ ಸಲ್ಫೇಟ್ ನಿಕ್ಷೇಪಗಳನ್ನೂ ಕಲ್ಲಿದ್ದಲಿನಲ್ಲಿರುವ ಗಂಧಕಾಂಶವನ್ನೂ ಅವಲಂಬಿಸಿದಂತೆ ಕೈಗಾರಿಕಾಭಿವೃದ್ಧಿಯಾಗಬೇಕಾದುದು ಅಪೇಕ್ಷಣೀಯ.

ತಯಾರಿಕೆ 
ಗಂಧಕವನ್ನು (S) ಗಾಳಿ ಅಥವಾ ಆಕ್ಸಿಜನ್ನಿನಲ್ಲಿ (O) ಉರಿಸಿದಾಗ ಸಲ್ಫರ್ ಡೈಆಕ್ಸೈಡ್ ದೊರೆಯುತ್ತದೆ. S + O2 → SO2. ಇದನ್ನು ವೇಗವರ್ಧಕಗಳ ಸಂಪರ್ಕದಿಂದ ಉತ್ಕರ್ಷಣೆ ಮಾಡಿದಾಗ ಸಲ್ಫರ್ ಟ್ರೈ ಆಕ್ಸೈಡ್ (SO3) ಉಂಟಾಗುತ್ತದೆ. 2SO2 + O2 → 2SO3

ಸಲ್ಫರ್ ಟ್ರೈ ಆಕ್ಸೈಡ್ ನೀರಿನಲ್ಲಿ ಲೀನವಾದಾಗ ಸಲ್ಫ್ಯೂರಿಕ್ ಆಮ್ಲ ಲಭಿಸುವುದು. SO3 + H2O → H2SO4. ಆದ್ದರಿಂದ ಈ ಆಮ್ಲದ ಉತ್ಪಾದನೆಗೆ ಬೇಕಾದ ಮುಖ್ಯ ಕಚ್ಚಾ ವಸ್ತುಗಳು ಸಲ್ಫರ್ (ಗಂಧಕ), ಗಾಳಿ (ಆಕ್ಸಿಜನ್ ರೂಪದಲ್ಲಿ) ಮತ್ತು ನೀರು. 

ಸಲ್ಫರ್ ಡೈ ಆಕ್ಸೈಡ್‌ನ್ನು ಸಲ್ಫ್ಯೂರಿಕ್ ಆಮ್ಲವಾಗಿ ಪರಿವರ್ತಿಸಲು ಎರಡು ಪ್ರಮುಖ ಕೈಗಾರಿಕಾ ವಿಧಾನಗಳು ಪ್ರಮುಖವಾಗಿವೆ.

(i) ಸೀಸಕೋಷ್ಠಿವಿಧಾನ (ಲೆಡ್ ಚೇಂಬರ್ ಪ್ರೋಸೆಸ್): ಸಲ್ಫರ್ ಡೈ ಆಕ್ಸೈಡ್, ನೀರಿನ ಹಬೆ, ಅಮೋನಿಯ ಇವುಗಳನ್ನು ಬಳಸಿ ಉತ್ಕರ್ಷಣದಿಂದ ತಯಾರಿಸಲ್ಪಟ್ಟ ನೈಟ್ರೊಜನ್ ಆಕ್ಸೈಡ್‌ಗಳು ಮತ್ತು ಯಥೇಚ್ಛವಾದ ಗಾಳಿ ಇವುಗಳ ಮಿಶ್ರಣವೊಂದು ಮೊದಲು ಆಮ್ಲಸಹಿಷ್ಣು ಇಟ್ಟಿಗೆಗಳಿಂದ ನಿರ್ಮಿತವಾದ ಎತ್ತರದ ಗ್ಲೋವರನ ಗೋಪುರವನ್ನು ಪ್ರವೇಶಿಸುವುದು. ಅಲ್ಲಿಂದ ಮುಂದೆ ಸೀಸ (ಲೆಡ್) ಲೋಹದಿಂದ ನಿರ್ಮಿತವಾದ ವಿಶಾಲವಾಗಿರುವ ಕ್ರಿಯಾಗಾರದೊಳಕೆ (ಲೆಡ್‌ಚೇಂಬರ್ ಅಥವಾ ಸೀಸಕೋಷ್ಠಿ) ಪ್ರವಹಿಸುವುದು. ನೈಟ್ರೊಜನ್ ಆಕ್ಸೈಡ್‌ಗಳ ಪಾತ್ರವೆಂದರೆ ಗಾಳಿಯಲ್ಲಿನ ಆಕ್ಸಿಜನ್ನನ್ನು ಸಲ್ಫರಿನ ಡೈ ಆಕ್ಸೈಡ್‌ಗೆ ವರ್ಗಾಯಿಸಿ ಉತ್ಕರ್ಷಣೆಯಿಂದ ಸಲ್ಫರಿನ ಟ್ರೈ ಆಕ್ಸೈಡ್‌ನ ಉತ್ಪಾದನೆಯ ವರ್ಧನೆ. ನೈಟ್ರೊಜನ್ನಿನ ಆಕ್ಸೈಡ್‌ಗಳು ರಾಸಾಯನಿಕ ಕ್ರಿಯೆಯಲ್ಲಿ ಒಂದು ರೀತಿಯಲ್ಲಿ ವೇಗವರ್ಧಕಗಳಾಗಿ ಪಾತ್ರವಹಿಸುವವು. ಉತ್ಕರ್ಷಣ ಕ್ರಿಯೆಯಿಂದ ಉತ್ಪನ್ನವಾದ ಸಲ್ಫರ್ ಟ್ರೈ ಆಕ್ಸೈಡ್ ನೀರಿನೊಳಗೆ ಲೀನವಾಗಿ ಸಲ್ಫ್ಯೂರಿಕ್ ಆಮ್ಲ ದ್ರಾವಣ ಹನಿಹನಿಯಾಗಿ ಸೀಸಕೋಷ್ಠಿ ತಳದಲ್ಲಿ ಕ್ರಮೇಣ ಶೇಖರವಾಗುತ್ತದೆ.

H2O + SO2  +   ½O2 → H2SO4

ಆಮ್ಲ ಉತ್ಪಾದನೆಯಲ್ಲಿ ಹೊರಹೊಮ್ಮುವ ಉಷ್ಣವನ್ನು ಸುತ್ತ ಆವರಿಸಿರುವ ನೀರಿನ ಕೊಳಾಯಿಗಳ ಮೂಲಕ ಹೀರಲಾಗುವುದು. ಅಪರಿವರ್ತಿತ ಅನಿಲಗಳು ಅಲ್ಲಿಂದ ಮುಂದೆ ಗೇಲ್ಯುಸಾಕ್‌ನ ಗೋಪುರವನ್ನು ಪ್ರವೇಶಿಸುವುವು. ನೈಟ್ರೋಜನ್ ಆಕ್ಸೈಡ್‌ಗಳನ್ನು ತಣ್ಣನೆಯ ಆಮ್ಲದಲ್ಲಿ ಹೀರಿ, ಪುನಃ ಗ್ಲೋವರನ ಗೋಪುರಕ್ಕೆ ಕಳುಹಿಸಲಾಗುವುದು. ಶೇಖರಿತ ಆಮ್ಲವನ್ನು ವಿಶೇಷ ತುಕ್ಕು ನಿರೋಧಕ ಲೋಹಗಳಿಂದ ನಿರ್ಮಿತವಾದ ಯಂತ್ರಗಳ ಮೂಲಕ ಹೊರಕ್ಕೆಳೆದು ಸೂಕ್ತ ಜೇಡಿಮಣ್ಣಿನ, ಗಾಜಿನ, ಸಿಲಿಕಾನ್ ಅಂಶ ಹೆಚ್ಚಾಗಿರುವ ಬೀಡು ಕಬ್ಬಿಣದ ಆಥವಾ ವಿಶೇಷ ಉಕ್ಕಿನ ಆಶಯಗಳಲ್ಲಿ ತುಂಬುವರು. ಈ ವಿಧಾನದಲ್ಲಿ ಒಂದು ಸಲ ಕಾರ್ಯಾರಂಭವಾದ ಮೇಲೆ ಕ್ರಿಯೆ ನಿರಂತರವಾಗಿ ನಡೆಯುವುದು. ಆದರೆ ಉತ್ಪಾದಿತ ಆಮ್ಲದಲ್ಲಿ ನೀರಿನ ಅಂಶ ಹೆಚ್ಚಾಗಿದ್ದು ದುರ್ಬಲವಾಗಿರುತ್ತದೆ. ದ್ರಾವಣದ ಪ್ರಬಲತೆ ಮತ್ತು ಸಾಂದ್ರತೆಗಳನ್ನು ಅಳೆದು ತಿಳಿಯಬಹುದು. ಆಮ್ಲಾಂಶ ೯೩.೧೯% ಮಟ್ಟ ಮೀರಿದಾಗ ಆಮ್ಲದ ಪ್ರಬಲತೆಯನ್ನು ಅದರ ವಿದ್ಯುದ್ವಾಹಕ ಶಕ್ತಿ ಪ್ರಮಾಣ ಮಾಪನೆಯಿಂದ ನಿರ್ಧರಿಸಬಹುದು. ಸೀಸಕೋಷ್ಠಿ ವಿಧಾನ ಇಂದು ಅಷ್ಟಾಗಿ ಬಳಕೆಯಲ್ಲಿಲ್ಲ.

(ii) ಸಂಪರ್ಕವಿಧಾನ (ಕಾಂಟ್ಯಾಕ್ಟ್ ಪ್ರೋಸೆಸ್): ಆಧುನಿಕ ಸಂಪರ್ಕ ವಿಧಾನದಲ್ಲಿ ಕ್ರಿಯಾ ವಸ್ತುಗಳಾದ ಸಲ್ಫರ್ ಡೈ ಆಕ್ಸೈಡ್ ಮತ್ತು ಗಾಳಿಯಲ್ಲಿನ ಆಮ್ಲಜನಕದ ಸಂಪರ್ಕದಲ್ಲಿ ಒಂದು ಘನ ವೇಗವರ್ಧಕ ಇರುತ್ತದೆ. ಉತ್ಕರ್ಷಣ ಕ್ರಿಯಾ ಪ್ರೇರಣೆಗೆ ಅತ್ಯಂತ ಅನುಕೂಲಕರವಾದ ಉಷ್ಣತೆಯ ಮಟ್ಟ ೪೫೦೦ ಸೆ. ಉತ್ಕರ್ಷಣ ಕ್ರಿಯೆಯಿಂದಾಗಿ ಸಲ್ಫರ್ ಟ್ರೈಆಕ್ಸೈಡ್ ಉತ್ಪನ್ನವಾಗುತ್ತದೆ. ಇದನ್ನು ನೇರವಾಗಿ ನೀರಿನೊಳಕ್ಕೆ ನುಗ್ಗಿಸುವಂತಿಲ್ಲ. ಇಂಥ ಕ್ರಿಯೆ ಉಷ್ಣೋತ್ಪತ್ತಿಯಿಂದ ಆಸ್ಫೋಟನಾ ಪ್ರೇರಕವಾಗಿದೆ. ಉತ್ಪಾದಿತ ಸಲ್ಫರ್ ಟ್ರೈಆಕ್ಸೈಡನ್ನು ಹೀರಲು ನೀರಿನ ಬದಲು ಸೀಸಕೋಷ್ಠಿ ವಿಧಾನದಿಂದ ಆಥವಾ ಇನ್ನಾವುದೇ ಮೂಲದಿಂದ ದೊರೆಯುವ ದುರ್ಬಲ ಸಲ್ಫ್ಯೂರಿಕ್ ಆಮ್ಲದ ದ್ರಾವಣವನ್ನೇ ಉಪಯೋಗಿಸಬೇಕು. ವೇಗವರ್ಧಕವಾಗಿ ಪ್ಲಾಟಿನಂ, ಕಬ್ಬಿಣದ ಆಕ್ಸೈಡ್, ಕ್ರೋಮಿಯಂ, ಯುರೇನಿಯಂ ಮತ್ತಿತರ ಲೋಹಗಳ ಆಕ್ಸೈಡ್‌ಗಳು, ವೆನೇಡಿಯಂ ಪೆಂಟಾಕ್ಸೈಡ್ ಈ ಎಲ್ಲವೂ ಕೆಲಸಕ್ಕೆ ಬರುವಂಥವು. ಮೊದಮೊದಲು ಕೈಗಾರಿಕೆಗಳಲ್ಲಿ ಕಬ್ಬಿಣದ ಆಕ್ಸೈಡ್ ಅನಂತರ ಶ್ರೇಷ್ಠ ಮಟ್ಟದ ಶುದ್ಧತೆಯಲ್ಲಿರಬೇಕು; ಕಲ್ಮಷಗಳಿದ್ದಲ್ಲಿ ಪ್ಲಾಟಿನಂ ಲೋಹ ಬಹುಬೇಗ ತನ್ನ ವೇಗವರ್ಧಕ ಶಕ್ತಿಯನ್ನು ಕಳೆದುಕೊಳ್ಳುವುದೆಂದು ತಿಳಿಯಿತು. ಪುನಃ ಪುನಃ ಪ್ಲಾಟಿನಂ ಲೋಹವನ್ನು ಬಳಸುವುದು ದುಬಾರಿಯಾದಾಗ ಅದರ ಬದಲು ಅಗ್ಗದ ಬೆಲೆಯ ವೆನೇಡಿಯಂ ಪೆಂಟಾಕ್ಸೈಡ್ ಸಂಯುಕ್ತವನ್ನು ಉಪಯೋಗಿಸತೊಡಗಿದರು. ಈ ಸಂಯುಕ್ತವನ್ನು ಕಲ್ನಾರು ಅಥವಾ ಶುದ್ಧ ಮರಳಿನ ಹರಳುಗಳ ಮೇಲೆ ಉರಿಸಿ ಉಪಯೋಗಿಸುವರು. ಇದು ಪ್ಲಾಟಿನಂನಷ್ಟು ಸುಲಭವಾಗಿ ತನ್ನ ವೇಗವರ್ಧಕತೆಯ ಶಕ್ತಿಯನ್ನು ಕಳೆದು ಕೊಳ್ಳುವುದಿಲ್ಲ; ಅನೇಕ ವರ್ಷಗಳ ಕಾಲ (ಸರಾಸರಿ ೨ ೧/೨) ಸತತವಾಗಿ ಉಪಯೋಗಕ್ಕೆ ಬರುತ್ತದೆ.

ಉತ್ಕರ್ಷಣಕ್ರಿಯೆ ಜರುಗುವ ಸಂಪರ್ಕಾಲಯದಲ್ಲಿ ವೇಗವರ್ಧಕಗಳ ಅನೇಕ ಪದರಗಳನ್ನು ಒಂದರಮೇಲೊಂದರಂತೆ ಕ್ರಮೇಣ ದಪ್ಪಹೆಚ್ಚುವ ರೀತಿಯಲ್ಲಿ ಜೋಡಿಸಿರುತ್ತಾರೆ. ಬಿಸಿಯಾದ ಸಲ್ಫರ್ ಡೈ ಆಕ್ಸೈಡ್ ಮತ್ತು ಯಥೇಚ್ಛ ಪ್ರಮಾಣದ ಗಾಳಿಯ ಮಿಶ್ರಣವನ್ನು ನಿಯಂತ್ರಿತ ಉಷ್ಣತೆಯ ಮಟ್ಟದಲ್ಲಿ (೪೦೦೦  ಮೇಲೆ ೫೯೫೦ ಸೆ. ಒಳಗೆ) ಸಂಪರ್ಕಾಲಯದೊಳಕ್ಕೆ ಬಿಡುವರು. ಉಷ್ಣತೆಯ ಮಟ್ಟ ೪೦೦೦  ಸೆ. ಗೆ ಕಡಿಮೆಯಾದರೆ ರಾಸಾಯನಿಕ ಉತ್ಕರ್ಷಣ ಕ್ರಿಯೆಯ ವೇಗ ಕಡಿಮೆಯಾಗುವುದು. ೫೯೫೦ ಸೆ. ಹೆಚ್ಚಾದರೆ ಉತ್ಪಾದಿತ ಸಲ್ಫರ್ ಟ್ರೈ ಆಕ್ಸೈಡ್ ಪುನಃ ಉಷ್ಣ ವಿಭಜನೆಹೊಂದಿ ಸಲ್ಫರ್ ಡೈ ಆಕ್ಸೈಡ್, ಆಮ್ಲಜನಕಗಳು ಉಂಟಾಗುವುವು.

2 SO3 ->[\overset{}\ce{595^0C}] 2SO2 {+} O2

ವೇಗವರ್ಧಕದ ಸಂಪರ್ಕದಲ್ಲಿ ರಾಸಾಯನಿಕ ಉತ್ಕರ್ಷಣದಿಂದಾಗಿ ಸಲ್ಫರ್ ಟ್ರೈ ಆಕ್ಸೈಡ್ ಉತ್ಪತ್ತಿಯಾಗಿ ಹೊರಬೀಳುವುದು. ಇದನ್ನು ದುರ್ಬಲ ಸಲ್ಫ್ಯೂರಿಕ್ ಆಮ್ಲದೊಳಗೆ ಸತತವಾಗಿ ಹೀರುವಂತೆ ಏರ್ಪಾಡು ಮಾಡಲಾಗಿದ್ದು ಪ್ರಬಲ ಸಲ್ಫ್ಯೂರಿಕ್ ಆಮ್ಲ ನಿರಂತರವಾಗಿ ಉತ್ಪಾದನೆಯಾಗುತ್ತಿರುತ್ತದೆ. ಸಂಪರ್ಕ ವಿಧಾನದ ಮೂಲತತ್ತ್ವಗಳು ಪ್ರಥಮವಾಗಿ ೧೮೩೧ರಲ್ಲಿಯೇ ಪ್ರತಿಪಾದಿಸಲ್ಪಟ್ಟವು. ಆದರೂ ಅನೇಕ ತಾಂತ್ರಿಕ ತೊಂದರೆಗಳ ಪರಿಣಾಮವಾಗಿ ೧೮೯೮ರವರೆಗೂ ಯಶಸ್ವೀ ಕೈಗಾರಿಕೋತ್ಪನ್ನ ಸಾಧ್ಯವಾಗಲಿಲ್ಲ. ಸಂಪರ್ಕ ವಿಧಾನ ಇಂದು ಹೆಚ್ಚಾಗಿ ಬಳಕೆಯಲ್ಲಿದೆ.

ಮೂಲವಸ್ತು ಸ್ವರೂಪದ ನಿಕ್ಷೇಪಗಳಿಂದ ಪಡೆಯುವ ಪ್ರಕೃತಿ ಮೂಲ ಸಲ್ಫರಿನ ಶುದ್ಧತೆಯ ಮಟ್ಟ ಹೆಚ್ಚು; ಭಾರ ಕಡಿಮೆ. ಆದ್ದರಿಂದ ಅದನ್ನು ಸುಲಭ ಖರ್ಚಿನಲ್ಲಿ ಸಾಗಿಸುವುದು ಸಾಧ್ಯ. ಉಳಿದ ಕಚ್ಚಾವಸ್ತುಗಳು ಗಾಳಿ, ನೀರು ಆದುದರಿಂದ ಸಲ್ಫ್ಯೂರಿಕ್ ಆಮ್ಲ ಕೈಗಾರಿಕಾ ಕೇಂದ್ರಗಳನ್ನು ಎಲ್ಲಿ ಬೇಕಾದರೂ ಅಂದರೆ, ಆಮ್ಲದ ಪೂರೈಕೆಯ ಅವಲಂಬಿತ ಇತರ ಕೈಗಾರಿಕಾ ಕೇಂದ್ರಗಳು ಎಲ್ಲಿವೆಯೋ ಅಲ್ಲಿಯೇ ನಿರ್ಮಿಸಬಹುದು.

ಪ್ರಬಲ ಸಲ್ಫ್ಯೂರಿಕ್ ಅಮ್ಲ ಮತ್ತಷ್ಟು ಸಲ್ಫರ್ ಟ್ರೈ ಆಕ್ಸೈಡನ್ನು ಹೀರಿ ತನ್ನಲ್ಲಿ ಲೀನಮಾಡಿಕೊಳ್ಳುವ ಲಕ್ಷಣ ಹೊಂದಿದೆ. ಹೀಗೆ ದೊರೆಯುವ ಆಮ್ಲದ ಉಗ್ರತೆ ಬಹು ತೀಕ್ಷ್ಣ. ಅದು ಅತಿ ಅಪಾಯಕಾರಿಯೂ ಹೌದು. ಇದರ ಹೆಸರು ಓಲಿಯಂ. ಇದಕ್ಕೂ ಅನೇಕ ಕೈಗಾರಿಕಾ ಉಪಯೋಗಗಳಿವೆ.

ಆಮ್ಲದ ಶುದ್ಧತೆ 
ಸಲ್ಫ್ಯೂರಿಕ್ ಆಮ್ಲವನ್ನು ಮಾರುಕಟ್ಟೆಗೆ ಸಾಮಾನ್ಯವಾಗಿ ನಾಲ್ಕು ದರ್ಜೆಗಳಲ್ಲಿ ಬಿಡುಗಡೆ ಮಾಡಲಾಗುವುದು; ವಾಣಿಜ್ಯ ದರ್ಜೆಯದು, ವಿದ್ಯುತ್ ಕೋಶದರ್ಜೆಯದು, ರಾಸಾಯನಿಕವಾಗಿ ಶುದ್ಧವಾದುದು ಮತ್ತು ಅತ್ಯಂತ ಶುದ್ಧವಾದುದು. ನಿಯೋಜಿತ ಉದ್ದೇಶ ಉಪಯೋಗಗಳಿಗೆ ತಕ್ಕಂತೆ ಬೇಕಾದುದನ್ನು ಆರಿಸಿಕೊಳ್ಳಬಹುದು. ಬಹು ಭಾರಿ ಪ್ರಮಾಣದ ಕೈಗಾರಿಕೆಗಳಿಗೆ (ಉದಾಹರಣೆಗೆ ರಾಸಾಯನಿಕ ಗೊಬ್ಬರ ಮತ್ತಿತರ ಆಮ್ಲಗಳ ತಯಾರಿಕೆ) ಅಷ್ಟೇನೂ ಶುದ್ಧವಾದುದು ಬೇಕಾಗಿಲ್ಲ; ವಾಣಿಜ್ಯ ದರ್ಜೆಯ ಆಮ್ಲವೇ ಸಾಕು. ಅದೇ ಔಷಧಿ ಅಥವಾ ಆಹಾರ ಸಾಮಗ್ರಿಗಳಿಗೆ ಸಂಬಂಧಿತ ಕೈಗಾರಿಕೆಗಳಿಗೆ ಅತ್ಯಂತ ಶುದ್ಧ ಅಂದರೆ ಸೀಸ ಮತ್ತು ಆರ್ಸೆನಿಕ್ ರಹಿತವಾದ ಆಮ್ಲದ ಪೂರೈಕೆಯಾಗಬೇಕು.

ಗುಣಲಕ್ಷಣಗಳು 
ಸಲ್ಫ್ಯೂರಿಕ್ ಆಮ್ಲ ಮಂದವಾದ ಎಣ್ಣೆಯಂತೆ ಕಾಣುವ ವರ್ಣರಹಿತ ದ್ರಾವಣ. ಅದಕ್ಕೆ ನೀರು ಅಥವಾ ತೇವವನ್ನು ತೀವ್ರವಾಗಿ ಹೀರುವ ಗುಣವಿದೆ. ನೀರಿನೊಡನೆ ಬೆರೆತಾಗ ಗಣನೀಯ ಪ್ರಮಾಣದ ಉಷ್ಣ ಉತ್ಪಾದಿಸುವುದು. ಬಹುತೇಕ ಲೋಹಗಳನ್ನು ಸುಲಭವಾಗಿ ತಿಂದು ಹಾಕುವುದು. ಪ್ರಬಲ ಆಮ್ಲ ಸೀಸವನ್ನು ಸಹ ಕ್ರಮೇಣ ಜೀರ್ಣಿಸಿಕೊಳ್ಳಬಲ್ಲುದು. ಚರ್ಮಕ್ಕೆ ಸೋಂಕಿದರೆ ತೀವ್ರ ಸುಟ್ಟಗಾಯಗಳಾಗುವುವು. ಮರಮುಟ್ಟುಗಳೂ ಸುಟ್ಟು ಕಪ್ಪಾಗುತ್ತವೆ. ಇದರಿಂದಾಗಿ ಈ ಆಮ್ಲದ ಶೇಖರಣೆ ಮತ್ತು ಸಾಗಾಣಿಕೆಯಲ್ಲಿ ಬಹುವಾಗಿ ಸುಟ್ಟ ಜೇಡಿಮಣ್ಣಿನ ಜಾಡಿಗಳು, ಗಾಜಿನ ದೊಡ್ಡ ಸೀಸೆ ಅಥವಾ ಹಂಡೆಗಳನ್ನು ಉಪಯೋಗಿಸುವುದು ವಾಡಿಕೆಯಾಗಿತ್ತು. ಇತ್ತೀಚೆಗೆ ಅಗಾಧ ಪ್ರಮಾಣದಲ್ಲಿ ಆಮ್ಲ ಸರಬರಾಜಿನ ಆವಶ್ಯಕತೆಯುಂಟಾದಂತೆ, ಲಾರಿ ಹಡಗುಗಳಲ್ಲಿ ಸಾಗಿಸಬೇಕಾಗಿ ಬಂದಿತು. ಈ ಕಾರಣ ದೈತ್ಯಾಕಾರದ ಉಕ್ಕಿನ ಆಶಯಗಳಿಗೆ ಗಾಜು, ಸೀಸ, ಪ್ಲಾಸ್ಟಿಕ್‌ಗಳ ಬಿಳಿ ಮೈ ಪದರವನ್ನು ಹೊದಿಸಿ ಪಿಂಗಾಣಿ ತೂಬುಗಳನ್ನು ಅಳವಡಿಸಿ, ಟೆಪ್ಲಾನ್ ಪ್ಲಾಸ್ಟಿಕ್ ಕೊಳವೆಗಳ ಮೂಲಕ (ಪೆಟ್ರೋಲ್, ಸೀಮೆಎಣ್ಣೆಯ ಸರಬರಾಜಿನಂತೆ) ಸುಲಭವಾಗಿ ಆಮ್ಲವನ್ನು ಪೂರೈಕೆಮಾಡುವ ವಿಧಾನ ಆಚರಣೆಗೆ ಬಂದಿದೆ.

ಉಪಯೋಗಗಳು 
ಸಲ್ಫ್ಯೂರಿಕ್ ಆಮ್ಲಕ್ಕಿರುವ ಉಪಯೋಗಗಳು ಅಸಂಖ್ಯಾತ. ಶಾಂತಿ ಮತ್ತು ಯುದ್ಧಕಾಲಗಳೆರಡರಲ್ಲೂ ರಾಷ್ಟ್ರದ ಕ್ಷೇಮಕ್ಕೆ ಈ ಆಮ್ಲ ಅತ್ಯಾವಶ್ಯಕ. ಸಲ್ಫ್ಯೂರಿಕ್ ಆಮ್ಲದ ವಿವಿಧ ಉಪಯೋಗಗಳ ಯಾದಿ: ಕೃತಕ ರಾಸಾಯನಿಕ ಗೊಬ್ಬರಗಳು (ನೈಟ್ರೊಜನ್ ಮೂಲ ಅಮೋನಿಯಂ ಸಲ್ಫೇಟ್ ಮತ್ತು ರಂಜಕಮೂಲ ಸೂಪರ್ ಫಾಸ್ಫೇಟ್) ಇತರ ಆಮ್ಲಗಳು (ಹೈಡ್ರೊಕ್ಲೋರಿಕ್, ನೈಟ್ರಿಕ್, ಫಾಸ್‌ಫಾರಿಕ್ ಮತ್ತು ಕ್ರೋಮಿಕ್), ರೇಯಾನ್ ಕೃತಕನೂಲು ಬಣ್ಣಗಳು, ಔಷಧಿಗಳು, ಆಹಾರ, ಯುರೇನಿಯಂ, ನಿಕ್ಕಲ್, ಕೋಬಾಲ್ಟ್ ಲೋಹಗಳ ತಯಾರಿಕೆ, ಲೋಹಗಳ ಶುದ್ಧೀಕರಣ, ಲೊಹಗಳನ್ನು ಮತ್ತು ಉಕ್ಕುಗಳನ್ನು ಸ್ವಚ್ಛ ಮಾಡುವುದು, ಪೆಟ್ರೋಲಿಯಂ ಶುದ್ಧಿಕರಣ, ಕಾರು ಬಸ್ಸು ಲಾರಿ ಭಾರಿ ಟ್ರಕ್ಕುಗಳಲ್ಲಿನ ವಿದ್ಯುತ್ಕೋಶಗಳು, ಬ್ಯಾಟರಿಗಳು, ಸಾವಯವ ಸಂಯುಕ್ತಗಳ ತಯಾರಿಕೆಯ ಕೈಗಾರಿಕೆಗಳು, ಮಾರ್ಜಕಗಳು, ಸ್ಫೋಟಕಗಳು, ನೀರಿನ ಶುದ್ಧೀಕರಣದಲ್ಲಿ ಉಪಯೋಗಿಸುವ ಅಲ್ಯೂಮಿನಿಯಂ ಸಲ್ಫೇಟ್ ಮತ್ತು ಪಟಿಕಗಳ ತಯಾರಿಕೆ ಇತ್ಯಾದಿ. ಅಮೋನಿಯಂ ಸಲ್ಫೇಟ್, ಹೈಟ್ರೊಕ್ಲೋರಿಕ್ ಆಮ್ಲ, ನೈಟ್ರಿಕ್ ಅಮ್ಲಗಳ ತಯಾರಿಕೆಯಲ್ಲಿ ಹೊಸ ವಿಧಾನಗಳ ಅನುಸರಣೆಯಿಂದ ಸಲ್ಫ್ಯೂರಿಕ್ ಆಮ್ಲದ ಬಳಕೆ ಕುಗ್ಗುತ್ತಲಿದೆ. ಆದರೆ ಇತರ ಅನೇಕ ಕೈಗಾರಿಕಾ ಬೆಳವಣಿಗೆ ಹೆಚ್ಚಿದಂತೆ ಹೊಸ ಹೊಸ ಉಪಯೋಗಗಳು (ಕೃತಕ ಸಾಬೂನಿನ ತಯಾರಿಕೆ) ಕಂಡುಹಿಡಿಯುವಿಕೆಯಿಂದಲೂ ಸಲ್ಫ್ಯೂರಿಕ್ ಆಮ್ಲದ ಕೈಗಾರಿಕೆ ಬೆಳೆಯುತ್ತಲೇ ಇದೆ. ಹೀಗಾಗಿ ಒಟ್ಟಿನಲ್ಲಿ ಸಲ್ಫ್ಯೂರಿಕ್ ಆಮ್ಲ ತಯಾರಿಕಾ ಕೈಗಾರಿಕೆ ಒಂದು ಮೂಲಭೂತ ಭಾರಿ ಪ್ರಮಾಣದ ರಾಸಾಯನಿಕ ಕೈಗಾರಿಕೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 
 Sulfuric acid at The Periodic Table of Videos (University of Nottingham)
 NIOSH Pocket Guide to Chemical Hazards
 CDC – Sulfuric Acid – NIOSH Workplace Safety and Health Topic
 External Material Safety Data Sheet 
 Calculators: surface tensions, and densities, molarities and molalities of aqueous sulfuric acid
 Sulfuric acid analysis – titration freeware
 Process flowsheet of sulfuric acid manufacturing by lead chamber process

ಆಮ್ಲಗಳು
ರಸಾಯನಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
salphyūrik āmla òṃdu khanijāmla. idu gaṃdhaka, jalajanaka mattu āmlajanaka mūladhātugaḻannu hòṃdidè. idara racanāsūtra H2SO4.

dòrakuvikè 
bhāratadalli salphar nikṣepagaḻu iralilla. ittīcègè jammu mattu kāśmīradalli saṇṇa nikṣepagaḻu kaṃḍubaṃdivè. salpharannu amèrika, phrāns, kènaḍa, mèksikò, raṣya muṃtāda deśagaḻiṃda agādha pramāṇadalli āmadu māḍikòḻḻabekāgiruvudariṃda salphyūrik āmlada kaigārikè svāvalaṃbiyalla. āṃdhrapradeśada kammaṃjillèya kòttaguṃḍaṃnalli gaṃdhakavannu alpa pramāṇadalli ittīcègè tayārisalāguttidè. bihār‌na śahabād jillèya amajhor, tamiḻunāḍina uttara ārkāṭ, maisūrina citradurga jillèya iṃgaḻa hāḻ‌gaḻalli salphaiḍ nikṣepagaḻiruvudu tiḻididè. amajhor‌na nikṣepagaḻa upayoga āraṃbhavāgidè. durgāpura mattu siṃdhrigaḻalli salphaiḍ nikṣepagaḻādhārita salphyūrik āmlatayārikèya kaigārikègaḻu kāryagatavāgalivè. pèṭroliyaṃ èṇṇè śuddhīkaraṇa kāryāgāragaḻu hèccidaṃtèlla hèccu hèccāgi dòrèyalāraṃbhisiruva salphar āṃśaviruva anilagaḻannavalaṃbisiyū āmlatayārikè sādhya. paṃjāb, rājāstān, tamiḻunāḍugaḻalli gaṇanīya pramāṇadalli dòrakuva kyālsiyaṃ salpheṭ nikṣepagaḻannū kalliddalinalliruva gaṃdhakāṃśavannū avalaṃbisidaṃtè kaigārikābhivṛddhiyāgabekādudu apekṣaṇīya.

tayārikè 
gaṃdhakavannu (S) gāḻi athavā āksijanninalli (O) urisidāga salphar ḍaiāksaiḍ dòrèyuttadè. S + O2 → SO2. idannu vegavardhakagaḻa saṃparkadiṃda utkarṣaṇè māḍidāga salphar ṭrai āksaiḍ (SO3) uṃṭāguttadè. 2SO2 + O2 → 2SO3

salphar ṭrai āksaiḍ nīrinalli līnavādāga salphyūrik āmla labhisuvudu. SO3 + H2O → H2SO4. āddariṃda ī āmlada utpādanègè bekāda mukhya kaccā vastugaḻu salphar (gaṃdhaka), gāḻi (āksijan rūpadalli) mattu nīru. 

salphar ḍai āksaiḍ‌nnu salphyūrik āmlavāgi parivartisalu èraḍu pramukha kaigārikā vidhānagaḻu pramukhavāgivè.

(i) sīsakoṣṭhividhāna (lèḍ ceṃbar prosès): salphar ḍai āksaiḍ, nīrina habè, amoniya ivugaḻannu baḻasi utkarṣaṇadiṃda tayārisalpaṭṭa naiṭròjan āksaiḍ‌gaḻu mattu yathecchavāda gāḻi ivugaḻa miśraṇavòṃdu mòdalu āmlasahiṣṇu iṭṭigègaḻiṃda nirmitavāda èttarada glovarana gopuravannu praveśisuvudu. alliṃda muṃdè sīsa (lèḍ) lohadiṃda nirmitavāda viśālavāgiruva kriyāgāradòḻakè (lèḍ‌ceṃbar athavā sīsakoṣṭhi) pravahisuvudu. naiṭròjan āksaiḍ‌gaḻa pātravèṃdarè gāḻiyallina āksijannannu salpharina ḍai āksaiḍ‌gè vargāyisi utkarṣaṇèyiṃda salpharina ṭrai āksaiḍ‌na utpādanèya vardhanè. naiṭròjannina āksaiḍ‌gaḻu rāsāyanika kriyèyalli òṃdu rītiyalli vegavardhakagaḻāgi pātravahisuvavu. utkarṣaṇa kriyèyiṃda utpannavāda salphar ṭrai āksaiḍ nīrinòḻagè līnavāgi salphyūrik āmla drāvaṇa hanihaniyāgi sīsakoṣṭhi taḻadalli krameṇa śekharavāguttadè.

H2O + SO2  +   ½O2 → H2SO4

āmla utpādanèyalli hòrahòmmuva uṣṇavannu sutta āvarisiruva nīrina kòḻāyigaḻa mūlaka hīralāguvudu. aparivartita anilagaḻu alliṃda muṃdè gelyusāk‌na gopuravannu praveśisuvuvu. naiṭrojan āksaiḍ‌gaḻannu taṇṇanèya āmladalli hīri, punaḥ glovarana gopurakkè kaḻuhisalāguvudu. śekharita āmlavannu viśeṣa tukku nirodhaka lohagaḻiṃda nirmitavāda yaṃtragaḻa mūlaka hòrakkèḻèdu sūkta jeḍimaṇṇina, gājina, silikān aṃśa hèccāgiruva bīḍu kabbiṇada āthavā viśeṣa ukkina āśayagaḻalli tuṃbuvaru. ī vidhānadalli òṃdu sala kāryāraṃbhavāda melè kriyè niraṃtaravāgi naḍèyuvudu. ādarè utpādita āmladalli nīrina aṃśa hèccāgiddu durbalavāgiruttadè. drāvaṇada prabalatè mattu sāṃdratègaḻannu aḻèdu tiḻiyabahudu. āmlāṃśa 93.19% maṭṭa mīridāga āmlada prabalatèyannu adara vidyudvāhaka śakti pramāṇa māpanèyiṃda nirdharisabahudu. sīsakoṣṭhi vidhāna iṃdu aṣṭāgi baḻakèyallilla.

(ii) saṃparkavidhāna (kāṃṭyākṭ prosès): ādhunika saṃparka vidhānadalli kriyā vastugaḻāda salphar ḍai āksaiḍ mattu gāḻiyallina āmlajanakada saṃparkadalli òṃdu ghana vegavardhaka iruttadè. utkarṣaṇa kriyā preraṇègè atyaṃta anukūlakaravāda uṣṇatèya maṭṭa 4500 sè. utkarṣaṇa kriyèyiṃdāgi salphar ṭraiāksaiḍ utpannavāguttadè. idannu neravāgi nīrinòḻakkè nuggisuvaṃtilla. iṃtha kriyè uṣṇotpattiyiṃda āsphoṭanā prerakavāgidè. utpādita salphar ṭraiāksaiḍannu hīralu nīrina badalu sīsakoṣṭhi vidhānadiṃda āthavā innāvude mūladiṃda dòrèyuva durbala salphyūrik āmlada drāvaṇavanne upayogisabeku. vegavardhakavāgi plāṭinaṃ, kabbiṇada āksaiḍ, kromiyaṃ, yureniyaṃ mattitara lohagaḻa āksaiḍ‌gaḻu, vèneḍiyaṃ pèṃṭāksaiḍ ī èllavū kèlasakkè baruvaṃthavu. mòdamòdalu kaigārikègaḻalli kabbiṇada āksaiḍ anaṃtara śreṣṭha maṭṭada śuddhatèyallirabeku; kalmaṣagaḻiddalli plāṭinaṃ loha bahubega tanna vegavardhaka śaktiyannu kaḻèdukòḻḻuvudèṃdu tiḻiyitu. punaḥ punaḥ plāṭinaṃ lohavannu baḻasuvudu dubāriyādāga adara badalu aggada bèlèya vèneḍiyaṃ pèṃṭāksaiḍ saṃyuktavannu upayogisatòḍagidaru. ī saṃyuktavannu kalnāru athavā śuddha maraḻina haraḻugaḻa melè urisi upayogisuvaru. idu plāṭinaṃnaṣṭu sulabhavāgi tanna vegavardhakatèya śaktiyannu kaḻèdu kòḻḻuvudilla; aneka varṣagaḻa kāla (sarāsari 2 1/2) satatavāgi upayogakkè baruttadè.

utkarṣaṇakriyè jaruguva saṃparkālayadalli vegavardhakagaḻa aneka padaragaḻannu òṃdaramelòṃdaraṃtè krameṇa dappahèccuva rītiyalli joḍisiruttārè. bisiyāda salphar ḍai āksaiḍ mattu yatheccha pramāṇada gāḻiya miśraṇavannu niyaṃtrita uṣṇatèya maṭṭadalli (4000  melè 5950 sè. òḻagè) saṃparkālayadòḻakkè biḍuvaru. uṣṇatèya maṭṭa 4000  sè. gè kaḍimèyādarè rāsāyanika utkarṣaṇa kriyèya vega kaḍimèyāguvudu. 5950 sè. hèccādarè utpādita salphar ṭrai āksaiḍ punaḥ uṣṇa vibhajanèhòṃdi salphar ḍai āksaiḍ, āmlajanakagaḻu uṃṭāguvuvu.

2 SO3 ->[\overset{}\ce{595^0C}] 2SO2 {+} O2

vegavardhakada saṃparkadalli rāsāyanika utkarṣaṇadiṃdāgi salphar ṭrai āksaiḍ utpattiyāgi hòrabīḻuvudu. idannu durbala salphyūrik āmladòḻagè satatavāgi hīruvaṃtè erpāḍu māḍalāgiddu prabala salphyūrik āmla niraṃtaravāgi utpādanèyāguttiruttadè. saṃparka vidhānada mūlatattvagaḻu prathamavāgi 1831ralliye pratipādisalpaṭṭavu. ādarū aneka tāṃtrika tòṃdarègaḻa pariṇāmavāgi 1898ravarègū yaśasvī kaigārikotpanna sādhyavāgalilla. saṃparka vidhāna iṃdu hèccāgi baḻakèyallidè.

mūlavastu svarūpada nikṣepagaḻiṃda paḍèyuva prakṛti mūla salpharina śuddhatèya maṭṭa hèccu; bhāra kaḍimè. āddariṃda adannu sulabha kharcinalli sāgisuvudu sādhya. uḻida kaccāvastugaḻu gāḻi, nīru ādudariṃda salphyūrik āmla kaigārikā keṃdragaḻannu èlli bekādarū aṃdarè, āmlada pūraikèya avalaṃbita itara kaigārikā keṃdragaḻu èllivèyo alliye nirmisabahudu.

prabala salphyūrik amla mattaṣṭu salphar ṭrai āksaiḍannu hīri tannalli līnamāḍikòḻḻuva lakṣaṇa hòṃdidè. hīgè dòrèyuva āmlada ugratè bahu tīkṣṇa. adu ati apāyakāriyū haudu. idara hèsaru oliyaṃ. idakkū aneka kaigārikā upayogagaḻivè.

āmlada śuddhatè 
salphyūrik āmlavannu mārukaṭṭègè sāmānyavāgi nālku darjègaḻalli biḍugaḍè māḍalāguvudu; vāṇijya darjèyadu, vidyut kośadarjèyadu, rāsāyanikavāgi śuddhavādudu mattu atyaṃta śuddhavādudu. niyojita uddeśa upayogagaḻigè takkaṃtè bekādudannu ārisikòḻḻabahudu. bahu bhāri pramāṇada kaigārikègaḻigè (udāharaṇègè rāsāyanika gòbbara mattitara āmlagaḻa tayārikè) aṣṭenū śuddhavādudu bekāgilla; vāṇijya darjèya āmlave sāku. ade auṣadhi athavā āhāra sāmagrigaḻigè saṃbaṃdhita kaigārikègaḻigè atyaṃta śuddha aṃdarè sīsa mattu ārsènik rahitavāda āmlada pūraikèyāgabeku.

guṇalakṣaṇagaḻu 
salphyūrik āmla maṃdavāda èṇṇèyaṃtè kāṇuva varṇarahita drāvaṇa. adakkè nīru athavā tevavannu tīvravāgi hīruva guṇavidè. nīrinòḍanè bèrètāga gaṇanīya pramāṇada uṣṇa utpādisuvudu. bahuteka lohagaḻannu sulabhavāgi tiṃdu hākuvudu. prabala āmla sīsavannu saha krameṇa jīrṇisikòḻḻaballudu. carmakkè soṃkidarè tīvra suṭṭagāyagaḻāguvuvu. maramuṭṭugaḻū suṭṭu kappāguttavè. idariṃdāgi ī āmlada śekharaṇè mattu sāgāṇikèyalli bahuvāgi suṭṭa jeḍimaṇṇina jāḍigaḻu, gājina dòḍḍa sīsè athavā haṃḍègaḻannu upayogisuvudu vāḍikèyāgittu. ittīcègè agādha pramāṇadalli āmla sarabarājina āvaśyakatèyuṃṭādaṃtè, lāri haḍagugaḻalli sāgisabekāgi baṃditu. ī kāraṇa daityākārada ukkina āśayagaḻigè gāju, sīsa, plāsṭik‌gaḻa biḻi mai padaravannu hòdisi piṃgāṇi tūbugaḻannu aḻavaḍisi, ṭèplān plāsṭik kòḻavègaḻa mūlaka (pèṭrol, sīmèèṇṇèya sarabarājinaṃtè) sulabhavāgi āmlavannu pūraikèmāḍuva vidhāna ācaraṇègè baṃdidè.

upayogagaḻu 
salphyūrik āmlakkiruva upayogagaḻu asaṃkhyāta. śāṃti mattu yuddhakālagaḻèraḍarallū rāṣṭrada kṣemakkè ī āmla atyāvaśyaka. salphyūrik āmlada vividha upayogagaḻa yādi: kṛtaka rāsāyanika gòbbaragaḻu (naiṭròjan mūla amoniyaṃ salpheṭ mattu raṃjakamūla sūpar phāspheṭ) itara āmlagaḻu (haiḍròklorik, naiṭrik, phās‌phārik mattu kromik), reyān kṛtakanūlu baṇṇagaḻu, auṣadhigaḻu, āhāra, yureniyaṃ, nikkal, kobālṭ lohagaḻa tayārikè, lohagaḻa śuddhīkaraṇa, lòhagaḻannu mattu ukkugaḻannu svaccha māḍuvudu, pèṭroliyaṃ śuddhikaraṇa, kāru bassu lāri bhāri ṭrakkugaḻallina vidyutkośagaḻu, byāṭarigaḻu, sāvayava saṃyuktagaḻa tayārikèya kaigārikègaḻu, mārjakagaḻu, sphoṭakagaḻu, nīrina śuddhīkaraṇadalli upayogisuva alyūminiyaṃ salpheṭ mattu paṭikagaḻa tayārikè ityādi. amoniyaṃ salpheṭ, haiṭròklorik āmla, naiṭrik amlagaḻa tayārikèyalli hòsa vidhānagaḻa anusaraṇèyiṃda salphyūrik āmlada baḻakè kugguttalidè. ādarè itara aneka kaigārikā bèḻavaṇigè hèccidaṃtè hòsa hòsa upayogagaḻu (kṛtaka sābūnina tayārikè) kaṃḍuhiḍiyuvikèyiṃdalū salphyūrik āmlada kaigārikè bèḻèyuttale idè. hīgāgi òṭṭinalli salphyūrik āmla tayārikā kaigārikè òṃdu mūlabhūta bhāri pramāṇada rāsāyanika kaigārikè.

ullekhagaḻu

hòragina kòṃḍigaḻu 

 
 Sulfuric acid at The Periodic Table of Videos (University of Nottingham)
 NIOSH Pocket Guide to Chemical Hazards
 CDC – Sulfuric Acid – NIOSH Workplace Safety and Health Topic
 External Material Safety Data Sheet 
 Calculators: surface tensions, and densities, molarities and molalities of aqueous sulfuric acid
 Sulfuric acid analysis – titration freeware
 Process flowsheet of sulfuric acid manufacturing by lead chamber process

āmlagaḻu
rasāyanaśāstra
maisūru viśvavidyānilaya viśvakośa
ಸಲ್ಫ್ಯೂರಿಕ್ ಆಮ್ಲ